Kiwi's wen sewes in PE, Blitse kry brons | Nuus24
Port Elizabeth – Die Blitsbokke het hul sewesveldtog in Port Elizabeth op 'n hoë noot afgesluit toe hulle Argentinië Sondag verniel het om met die bronsmedalje, in die uitspeelstryd vir die derde plek, weg te stap.Die Suid-Afrikaners het vyf drieë gedruk om die Poemas met 35-0 (rustydtelling was 21-0) by die Nelson Mandelabaai-stadion te klop.Cheslin Kolbe het 'n driekuns behaal terwyl Philip Snyman en Cornal Hendricks ook gedruk het. Kolbe het al vyf drieë verdoel.Die Blitsbokke het Amerika vroeër in die kwarteindronde met 17-7 geklop, maar het net-net (12-5) teen Nieu-Seeland in die halfeindronde verloor.Die Kiwi's het die eindstryd gewen deur Frankryk met 47-12 te klop.Vir die jongste sportnuus volg Nuus24Sport op Twitter.– Sport24